cy en en ceb en cy cy cy war cy es cy cy cy cy cy cy fr tr cy cy fi nl ca fr en cy en cy cy cy es cy cy cy cy cy cy cy cy jbo cy cy cy cy cy cy cy cy en cy cy cy cy cy cy cy en cy cy cy en id cy cy es cy cy cy
Y Casglwr - Cymdeithas Bob Owen
Rhif 123 ~ Rhifyn yr Haf 2018
Bu Diwrnod Agored y Gymdeithas yn Nhafarn yr Eryrod, Llanuwchllyn unwaith eto yn llwyddiant.
Cafwyd cynulleidfa deilwng a mawr oedd eu canmoliaeth i'r tri siaradwr.
Diolch o galon i Alun Jones, ein golygydd, i Ieuan Wyn ac i Sian James am ein difyrru.
Buom yn ffodus i gael cynulleidfa deilwng yn aros. Cytunodd Elwyn Williams, ein cadeiryddd presennol, i barhau ymlaen am y flwyddyn nesaf. Diolch iddo am ei holl waith.
Penderfynodd Helga Martin, ein Trysorydd, ymddeol o'i swydd ar ôl wyth mlynedd. Mae ei hymroddiad i'r Gymdeithas wedi bod yn glodwiw a bydd yn gadael bwlch go sylweddol yng ngweinyddiad y Gymdeithas.
Penderfynwyd yn unfrydol i'w hanrhegu am ei hegm a'i dyfalbarhad dros y Gymdeithas am yr holl flynyddoedd.
Y Brifwyl yng Nghaerdydd
Mi fydd y Gymdeithas ar Faes y Brifwyl unwaith eto. Eisteddfod wahanol iawn fydd hi eleni am na fydd W mynedid i'r maes.
Edrychwyn ymlaen at eich cyfarfod yn y stondin.
Trefnwyd darlith flynyddol eto eleni a buom yn ffodus i gael Dr. Iwan Rees o Brifysgol Caerdydd i draddodi'r ddarlith flynyddol ar brynhawn Mawrth yr Ŵyl.
Erbyn hyn mae Raffl Flynyddol yn ddigwyddiad o bwys i'r Gymdeithas. Mae'r elw oddi wrthi yn talu costau'r Stondin ar y maes.
Yn sgil hyn hefyd, mae nifer helaeth o'r aelodau yn anfon rhoddion ychwanegol at dal y raffl. Diolch iddynt am eu haelioni.
Bydd tri llyfr yn cyrraedd gyda'r Casglwr.
Eleni eto trefnwyd Ffair Y Morlan, Aberystwyth.
Diolch i Gwyn Tudur a'i griw am ysgwyddo'r gwaith trefnu.
Gobeithir cynnal Ffair y Borth yn yr Hydref ar Sadwrn, Hydref 13.
Cafwyd taith lwyddiannus iawn i Ynys Lawd a Melin Llynnon.
Cefnogwyd y daith gan ddeunaw aelod a chafwyd pryd bendigedig i gloi'r diwrnod yn Nhafarn Yr Anglesey, Porthaethwy.
Diolch i Deian ap Rhisiart am ein harwain ac am esbonio arwyddocad y gwahanol fannau hynafol.
Gohiriwyd y daith o amgylch Caernarfon am fod yna gymaint o alw ar yr aelodau dros y Sulgwyn.
Gobeithir ei chynnal ddydd Sadwrn Medi 15. Ceir y manylion y tu mewn.
Os oes gennych unrhyw syniad lle gellir ymweld ag o yn y dyfodol, gadewch imi wybod.
Rydym yn awyddus i gael gwibdeithiau i wahanol ardaloedd yng Nghymru.
Mae dros dri chant wedi ail-ymaelodi drwy'r Banc bellach. Ond mae yna gryn ffordd i fynd.
Os am ailymuno a'r Gymdeithas mae'n angenrheidiol i bob aelod gysylltu a'u bane yn unigol.
Mi fyddwn yn falch pe byddai pob un sydd wedi bod yn talu drwy'r Banc yn y gorffennol yn sicrhau bod y Archeb Banc wedi mynd trwy eich Banc.
Diolch i bawb sydd wedi ateb drwy'r We neu drwy ddychwelyd y ffurflen rhoi caniatad.
Mae 430 wedi ateb hyd yma. Mi fyddwn yn falch pe byddech yn dychwelyd y ffurflen yn ddiymdroi at Ann Corkett.
Diolch i Keith Parry am ei ddyfalbarhad yn diweddaru'r Safle We.
Mae nifer yn troi i mewn iddi yn feunyddiol. Trowch i www.casglwr.cymru
© Hawlfraint 2010 keith parry | Dyluniad gwreiddiol www.mitchinson.net | Trwydded Creative Commons 3.0 | XHTML 1.0